אל פצ'ינו

אלפרדו ג'יימס "אל" פצ'ינו (באנגלית: Alfredo James "Al" Pacino; נולד ב-25 באפריל 1940) הוא שחקן קולנוע אמריקאי, מועמד לתשעה פרסי אוסקר במהלך הקריירה שלו, מתוכם זכה באוסקר לשחקן הטוב ביותר על משחקו בסרט "ניחוח אישה", וכן זכה ארבע פעמים בפרסי גלובוס הזהב. אל פצ'ינו נולד ברובע הברונקס שבניו יורק שבארצות הברית. בנם של רוזה (לבית ג'רארדי) וסלבטורה פצ'ינו. הוריו התגרשו כשהיה ילד. אביו ממשפחה נוצרית והוא היה סוכן ביטוח ומסעדן סיציליאני-איטלקי שהיגר לארצות הברית. גם הורי אמו היגרו לארצות הברית מקורלאונה שבסיציליה. הופעת הבכורה של פצ'ינו בקולנוע הייתה ב-1969 כאשר שיחק בתפקיד משני קטן בסרט "אני, נטלי". ב-1971 שיחק תפקיד ראשי בסרט "בהלה בפארק הסמים". ב-1991 שיחק בתפקיד ראשי בסרט "פרנקי וג'וני" בתור טבח ואסיר משוחרר. ב-1972 גילם את מייקל קורלאונה בשובר הקופות "הסנדק" ובסרטי ההמשך "הסנדק 2" ו"הסנדק 3". הופעתו זיכתה אותו במועמדות לפרס אוסקר לשחקן המשנה הטוב ביותר, ועד סוף שנות ה-70 היו לו שלוש מועמדויות נוספות לפרס זה. בשנת 1992 זכה פצ'ינו בפרס האוסקר לשחקן הטוב ביותר, עבור תפקידו כסגן-אלוף עיוור של הצבא האמריקאי בסרט "ניחוח אישה". באותה שנה הוא היה גם מועמד לפרס האוסקר לשחקן המשנה הטוב ביותר עבור תפקידו ב"גלנגרי גלן רוס". פצ'ינו לא השיג מועמדויות אחרות מאז שתי אלו, אך זכה בשני פרסי גלובוס הזהב, עבור מפעל חיים ועבור תפקידו במיני-סדרה "מלאכים באמריקה". בשנת 1983 שיחק פצ'ינו את המאפיונר טוני מונטנה בסרט "פני צלקת", בסרט הוא אומר את אחד ממשפטי הקאלט הגדולים ביותר בתולדות הקולנוע "say hello to my little friend!" (תגידו שלום לחברי הקטן). באותה שנה שיחק בחידוש של ברודוויי למחזה "אמריקן באפלו" פרי עטו של דייוויד מאמט. פצ'ינו דחה במהלך השנים מספר תפקידים מבטיחים בדיעבד במהלך הקריירה שלו, ביניהם תפקיד האן סולו ב"מלחמת הכוכבים", קפטן וילארד ב"אפוקליפסה עכשיו" (שביססו את הקריירה של האריסון פורד ומרטין שין) ואדוארד לואיס ב"אישה יפה". ב-2007 השתתף בשובר הקופות "אושן 13". בשנת 2011 ביים וכתב את הסרט התיעודי "ויילד סלומה", שבחלקו הוא עלילתי בהשתתפותם של ג'סיקה צ'סטיין ואסטל פרסונס. הסרט הוקרן בבכורה עולמית בפסטיבל הסרטים ה-68 של ונציה ב-31 באוגוסט 2011. פצ'ינו מעולם לא התחתן, אך יש לו ארבעה ילדים. הראשונה נולדה ב-1989, ממערכת יחסיו עם מדריכת המשחק ג'ן טראנט. בנוסף, יש לו תאומים שנולדו ב-2001, ממערכת היחסים שניהל עם בוורלי ד'אנג'לו בין השנים 1996–2003. כמו כן, בעבר ניהל מערכת יחסים עם דיאן קיטון, וכן ניהל בעבר גם מערכת יחסים עם השחקנית הישראלית מיטל דוהן. בשנת 2020, הזוג נפרד. ב-2023 נולד לו בן מבת זוגו נור אלפאלה. אני, נטלי (1969) - בתפקיד: טוני. בהלה בפארק הסמים (1971) - בתפקיד: בובי. הסנדק (1972) - בתפקיד: מייקל. הדחליל (1973) - בתפקיד: ליון. סרפיקו (1973) - בתפקיד: השוטר פרנק סרפיקו. הסנדק חלק שני (1974) - בתפקיד: מייקל. אחר צהריים של פורענות (1975) - בתפקיד: סאני וויטוביץ'. וצדק לכל (1979) - בתפקיד: ארתור קירקלנד. שוטטות (1980) - בתפקיד: השוטר הסמוי סטיב ברנס. פני צלקת (1983) - בתפקיד: טוני מונטנה. ים של אהבה (1989) - בתפקיד: בלש המשטרה פרנק קלר. דיק טרייסי (1990) - בתפקיד: ביג בוי קאפריס. הסנדק חלק שלישי (1990) - בתפקיד: מייקל. פרנקי וג'וני (1991) - לצידה של מישל פייפר. גלנגרי גלן רוס (1992) - בתפקיד: סוכן הנדל"ן ריקי רומה. ניחוח אישה (1992) - בתפקיד: הקצין העיוור פרנק סלייד. דרכו של קרליטו (1993) - בתפקיד: הגנגסטר לשעבר קרליטו בריגטה. היט (1995) - בתפקיד: לויוננט וינסנט האנה. דוני ברסקו (1997) - בתפקיד: בנג'מין "לפטי" רוגיירו. מלכודת לפרקליט (1997) - בתפקיד: ג'ון מילטון, השטן. יום ראשון הגדול (1999) - בתפקיד: המאמן טוני דימאטו. המקור (1999) - בתפקיד: מפיק הטלוויזיה ואל ברגמן. אינסומניה (2002) - בתפקיד: ויל דורמר. סימון (2002) - בתפקיד: במאי הקולנוע ויקטור טרנסקי. השתול (2003) - בתפקיד: וולטר בורק. הסוחר מוונציה (2004) - בתפקיד: המלווה בריבית שיילוק. אושן 13 (2007) - בתפקיד: וילי באנק. 88 דקות (2008) - בתפקיד: ג'ק גראם. ג'ק וג'יל (2011) - בתפקיד: עצמו. סלומה (2013) - בתפקיד: המלך הורדוס. לילה אחרון בעיר (2013) - בתפקיד: ואל. מפלה (2015) - בתפקיד: סיימון אקסלר. דני קולינס (2015) - בתפקיד: דני קולינס. מנגלהורן (2015) - בתפקיד: איי.ג'יי מנגלהורן. ההונאה (2016) איש תלוי (2017) הפיראטים של סומליה (2017) - בתפקיד: סיימור טולבין. פטרנו (2018, סרט טלוויזיה) - בתפקיד: ג'ו פטרנו (אנ'). האירי (2019) - בתפקיד: ג'ימי הופה. היו זמנים בהוליווד (2019) - בתפקיד: מרווין שוורז. בית גוצ'י (2021) - בתפקיד: אלדו גוצ'י. בוגדת אמריקאית: אקסיס סאלי (2021) - בתפקיד: ג'יימס לוקלין. בלתי נשכח‏ (2024) - בתפקיד: חאבייר קריין. Billy Knight‏ (2024) - בתפקיד: בילי נייט. In the Hand of Dante‏ (TBA) Killing Castro‏ (TBA) NYPD‏ (1968) - בתפקיד: ג'ון ג'יימס. ד"ר מוות ומיסטר ג'ק (2010, סרט טלוויזיה) - בתפקיד: ג'ק קבורקיאן. ציידים (2020) - בתפקיד: מאיר אופרמן. פרס גלובוס הזהב לשחקן הטוב ביותר - סרט דרמה (1974) פרס גלובוס הזהב לשחקן הטוב ביותר - מיני סדרה או סרט טלוויזיה (2011) גלובוס הזהב על שם ססיל ב. דה-מיל (2001) פרס גלובוס הזהב לשחקן הטוב ביותר - מיני סדרה או סרט טלוויזיה (2004) פרס גלובוס הזהב לשחקן הטוב ביותר - סרט דרמה (1993) פרס טוני לשחקן הטוב ביותר במחזה (1977) פרס עולם התיאטרון (1969) פרס מכון הסרטים האמריקאי על מפעל חיים (2007) פרס מרכז קנדי (2016) פרס האמי לשחקן ראשי במיני סדרה או סרט (2004) פרס אריה הזהב (1994) פרס האמי לשחקן ראשי במיני סדרה או סרט (2010) פרס טוני לשחקן הטוב ביותר במחזה (1969) פרס גילדת הבאים לבמאי הטוב ביותר - סרט תיעודי (1997) פרס מועצת המבקרים הלאומית לשחקן המשנה (1973) פרס באפט"א לשחקן הטוב ביותר (1976) פרס מועצת המבקרים הלאומית לשחקן הטוב ביותר (1974) פרס איגוד המבקרים האמריקני לשחקן הטוב ביותר (1973) פרס אוסקר לשחקן הטוב ביותר (1993) פרס דונוסטיה (1996) המדליה הלאומית לאומנויות (2011) פרס אוסקר (1992) Goldene Kamera 2013 10th Screen Actors Guild Awards אל פצ'ינו, במסד הנתונים הקולנועיים IMDb (באנגלית) אל פצ'ינו, באתר AllMovie (באנגלית) אל פצ'ינו, באתר Rotten Tomatoes (באנגלית) אל פצ'ינו, באתר Box Office Mojo (באנגלית) אל פצ'ינו, במסד הנתונים הקולנועיים KinoPoisk (ברוסית) אבנר שביט‏, אל תשאלו, באתר וואלה, 25 באפריל 2010 אמיר בוגן, עדיין לא אָלטעזאכען, באתר ynet, 25 באפריל 2010 יניר דקל, אל פצ'ינו: "הסרטים של פעם יותר מחוברים לעולם", באתר ynet, 8 בפברואר 2013 ניר וולף, דודי כספי, גיבור אל, באתר ישראל היום, 30 בינואר 2015 אל פצ'ינו, באתר אנציקלופדיה בריטניקה (באנגלית) הניו יורק טיימס, אל פאצ'ינו: נדרשו לי חיים שלמים להתגבר על 'הסנדק', באתר הארץ, 20 במרץ 2022 אלון פרוכטר, בגיל 83: אל פצ'ינו הפך לאבא בפעם הרביעית, באתר כאן – תאגיד השידור הישראלי, 15 ביוני 2023